S-1639/2006

Mál þetta, sem dómtekið var 20. október 2006, er höfðað með ákæru, útgefinni af lögreglustjóranum í Reykjavík 3. október 2006, á hendur E-kk-þgf E-kk-þgf, Fornhaga 15, Reykjavík, fyrir fíkniefnalagabrot, með því að hafa að morgni fimmtudagsins 27. apríl 2006 að Smiðshöfða 10, Reykjavík, haft í vörslum sínum 81,64 g af amfetamíni og 235,28 g af hassi, sem lögregla fann við húsleit.

Telst þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærða á kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og rannsóknargögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1981. Hann hefur tvisvar gengist undir lögreglustjórasátt um greiðslu sektar fyrir fíkniefnalagabrot, síðast hinn 9. mars 2006. Þá var hann dæmdur í átta mánaða skilorðsbundið fangelsi fyrir brot gegn 252. gr. almennra hegningarlaga nr. 19/1940 og fíkniefnalagabrot í júní 1999, tólf mánaða fangelsi, þar af níu mánuði skilorðsbundið, fyrir sömu brot í júní 2000 og rauf ákærði þar skilorð fyrri dóms. Í október 2000 var ákærði dæmdur fyrir brot gegn 155. gr. almennra hegningarlaga en ekki gerð sérstök refsing. Hinn 18. nóvember 2004 var ákærði svo dæmdur í 45 daga skilorðsbundið fangelsi til þriggja ára fyrir brot gegn 263. gr. almennra hegningarlaga. Með broti sínu nú hefur ákærði rofið skilorð þess dóms. Ber því með vísan til 60. gr. almennra hegningarlaga að taka upp dóminn og ákveða refsingu ákærðu í einu lagi, sbr. 77. gr. laganna. Ákærði hefur játað sök. Við ákvörðun refsingar er að líta til þess að hann er sakfelldur fyrir vörslur efnanna en ekki sölu þeirra. Magn efnanna er töluvert þó styrkur amfetamíns hafi ekki verið mikill. Styrkur amfetamínbasa í þurru sýni var 6,3%, sem samsvarar 8,6% af amfetamínsúlfati, eins og fram kemur í matsgerð rannsóknarstofu Háskóla Íslands í lyfja- og eiturefnafræði 15. maí 2006. Að öllu þessu virtu þykir refsing ákærða hæfilega ákveðin fimm mánaða fangelsi, sem þykir ekki fært að skilorðsbinda þegar litið er til sakaferils ákærða og magns efnanna.

Að kröfu ákæruvaldsins og með vísan til fyrrnefndra laga- og reglugerðarákvæða skulu upptæk til ríkissjóðs þau 81,64 grömm af amfetamíni og 235,28 grömm af hassi, sem lögregla haldlagði.

Loks ber samkvæmt 1. mgr. 165. gr. laga nr. 19/1991 um meðferð opinberra mála að dæma ákærða til greiðslu alls sakarkostnaðar, samtals 249.309 kr. Samkvæmt yfirliti um sakarkostnað er hér um að ræða áfallinn kostnað vegna rannsóknar á fíkniefnunum, 173.194 kr. og þóknun tilnefnds verjanda á rannsóknarstigi, H-kk-ef I-kk-ef hrl., 33.615 kr. Þóknun skipaðs verjanda fyrir dómi þykir hæfilega ákveðin 42.500 kr., að meðtöldum virðisaukaskatti.

D-kk-nf K-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, E-kk-nf E-kk-nf, sæti fangelsi í fimm mánuði.

Ákærði sæti upptöku á 81,64 grömmum af amfetamíni og 235,28 grömmum af hassi.

Ákærði greiði 249.309 krónur í sakarkostnað, þar með talda 76.115 króna þóknun skipaðs verjanda síns, H-kk-ef I-kk-ef hæstaréttarlögmanns.

S-kvk-nf B-kvk-nf